Prezimena zbunjuju tehnologiju i rade sigurnosne probleme
Mnoge varijacije imena prema samoj su definiciji sumnjive. Uskoro će Ured za sigurnost u prometu tražiti da svi važni dokumenti i rezer
Ljudi koji rade na kompjutorima često se žale da ih zbunjuje to što moraju zapamtiti mnogobrojne zaporke i sigurnosne šifre kako bi otvorili svoje račune, ili koristili Internet. No, nešto potpuno drugo je slučaj s osobnim imenima. Sve veći je pritisak da ljudi sebe uvijek identificiraju na isti način. Možda ste otvorili račun za struju pod imenom Joseph R. Smith, a u vašem rodnom listu piše da se zovete Joseph Raymond Jones, zato što vam se majka razvela od Jonesa, i udala za Smitha, i vi ste uzeli prezime vašeg očuha. U vozačkoj dozvoli vam piše da se zovete Joseph Raymond Smith, poslovne vizite vas identificiraju kao J. Raymond Smith, a kad ste se registrirali da glasujete, iz nekog ste razloga napisali Joey Ray Smith. Onda ste oženili divnu ženu koja se preziva Davis, i sada vas dvoje dijelite prezime Smith-Davis na mnogim vašim zajedničkim računima. Ovakve stvari nekad nisu bile važne, no to je sada itekako važno vladinom Uredu za sigurnost u prometu. To je agencija koja je zadužena za sigurnost na aerodromima, a koja sada uvodi program pod nazivom Siguran let, cilj kojeg je identificiranje sumnjivih putnika. Mnoge varijacije imena prema samoj su definiciji sumnjive. Uskoro će Ured za sigurnost u prometu tražiti da svi važni dokumenti i rezervacije, te avionska karta, svi glase na potpuno isto ime. Sigurnosni sistemi ne vole previše ljude s dva prezimena, tako da ćete morati priopćiti svojoj supruzi da vjerojatno više ne bi bilo pametno putovati pod imenom Smith-Davis. Jednog dana se možda nađete u matičnom uredu u gradu kojem ste se rodili, pokušavajući objasniti da, bez obzira što ste se rodili pod prezimenom Jones, oni sada moraju promijeniti svoje knjige, kako bi izgledalo da ste oduvijek bili Smith. A što se imena Smith-Davis tiče, taj dio bolje ni ne spominjite.